Document ID: /roh_data/filtered/fineweb-2-filterrobots_roh.jsonl.gz/42947

Società MOVIMENTO
Insembel tras
il minchadi
Prüma scolaziun professiunala
MOVIMENTO
La gronda part dals giuvens creschüts cumainza üna fuormaziun professiunala davo la finischun da scoula.
Per persunas cun ün impedimaint dvainta l'entrada illa professiun e l'integraziun i'l muond da professiun suvent difficila. Illa gestiun MOVIMENTO UFFICINA Samedan sustgnain nus a giuvens creschüts cun impedimaints fisics o psichics chi lessan cumanzar üna fuormaziun professiunala davo la fuormaziun scolastica. Actualmaing spordscha MOVIMENTO surtuot plazzas da giarsunadi i'l sectur da la gastronomia. Ulteriuras plazzas da giarsunadi sun previsas i'ls secturs da falegnamaria e tessonda.
La spüerta da la prüma scolaziun professiunala succeda tenor l'art. 16 al. 2, custab a LAI (Ledscha federala davart l'assicuraziun d'invalidità).
Acceptaziun dals cuosts da vart da l'AI
Premissas per l'acceptaziun dals cuosts
- Invalidità (impedimaint fisic o psichic chi restrendscha las pussibiltats da fuormaziun e porta cun sai cuosts supplementaris causa l'invalidità)
- La persuna sto avair l'abiltà fisica e psichica per absolver üna fuormaziun
- Davo la fuormaziun sto l'actività da la persuna ragiundscher üna prestaziun da lavur sufficiainta
Partecipaziun als cuosts
Scha las premissas per l'acceptaziun dals cuosts sun accumplidas, lura surpiglia l'AI ils cuosts supplementaris chi resultan da l'invalidità da la persuna in fuormaziun. Ils cuosts üsitats chi resultan d'üna prüma scolaziun, surpiglian ils genituors.
Plazzas da fuormaziun libras
Tschercha El/Ella per sai o paraints üna plazza da lavur per la prüma scolaziun professiunala? Gugent Til cussaglia Markus Spillmann persunalmaing al telefon +41 (0)81 851 12 11 o <email-pii> per chattar la plazza da fuormaziun optimala in ün sectur da lavur adattà.